Klarko ežero nacionalinis parkas
Klarko ežero nacionalinis parkas ir draustinis (angl. Lake Clark National Park and Preserve) – nacionalinis parkas JAV, pietvakarių Aliaskoje. Įkurtas 1980 m., užima 16 308 km² teritoriją. Parkas yra Aliaskos pusiasalyje, į pietryčius nuo Ankoridžo. Centrinis jo objektas – Klarko ežeras. Teritoriją supa Aleutų kalnagūbris, iškilę veikiantys Ilamnos ir Redauto ugnikalniai. Vandenyno pakrantėje auga drėgnieji miškai, o kalnuose plyti tundra su daugybe turkio spalvos ežerėlių.